
ประกาศองค์การบริหารส่วนตำบลเทพราช
เรื่อง     รับสมัครสอบคัดเลือกเพื่อแต่งตั้งพนักงานส่วนตำบลให้ดำรงตำแหน่งบริหารต่างสายงาน
หรือแต่งตั้งพนักงานส่วนตำบลตำแหน่งผู้ปฏิบัติงานให้ดำรงตำแหน่งบริหารในตำแหน่ง
รองปลัดองค์การบริหารส่วนตำบล (นักบริหารงานองค์การบริหารส่วนตำบล ระดับ ๖) 
และตำแหน่งหัวหน้าสำนักงานปลัดองค์การบริหารส่วนตำบลเทพราช(นักบริหารงานทั่วไป ๖)  
สังกัดองค์การบริหารส่วนตำบลเทพราช อำเภอสิชล  จังหวัดนครศรีธรรมราช
___________________ 


ด้วย องค์การบริหารส่วนตำบลเทพราช  อำเภอสิชล   จังหวัดนครศรีธรรมราช   จะดำเนินการสอบคัดเลือกเพื่อแต่งตั้งพนักงานส่วนตำบลให้ดำรงตำแหน่งบริหารต่างสายงานหรือแต่งตั้งพนักงานส่วนตำบลตำแหน่งผู้ปฏิบัติงานให้ดำรงตำแหน่งบริหาร  ในตำแหน่งรองปลัดองค์การบริหารส่วนตำบล (นักบริหารงานองค์การบริหารส่วนตำบล ระดับ ๖)       และตำแหน่งหัวหน้าสำนักงานปลัดองค์การบริหารส่วนตำบลเทพราช(นักบริหารงานทั่วไป ๖)  

อาศัยอำนาจตามความนัยข้อ   ๘๖  และ   ๙๑  แห่งประกาศคณะกรรมการพนักงานส่วนตำบลจังหวัดนครศรีธรรมราช    เรื่อง   หลักเกณฑ์และเงื่อนไขเกี่ยวกับการบริหารงานบุคคลขององค์การบริหาร              ส่วนตำบล  ลงวันที่   ๙   ธันวาคม  ๒๕๔๕  และที่แก้ไขเพิ่มเติมจนถึงปัจจุบัน   และคำสั่งองค์การบริหาร                 ส่วนตำบลเทพราช   ที่  ๓๒๓ / ๒๕๕๓     ลงวันที่   ๗  ตุลาคม  ๒๕๕๓   เรื่อง   แต่งตั้งคณะกรรมการสอบสอบคัดเลือกเพื่อแต่งตั้งพนักงานส่วนตำบลให้ดำรงตำแหน่งบริหารต่างสายงานหรือแต่งตั้งพนักงานส่วนตำบลตำแหน่งผู้ปฏิบัติงานให้ดำรงตำแหน่งบริหาร  ในตำแหน่งรองปลัดองค์การบริหารส่วนตำบล (นักบริหารงานองค์การบริหารส่วนตำบล ระดับ ๖)       และตำแหน่งหัวหน้าสำนักงานปลัดองค์การบริหารส่วนตำบลเทพราช(นักบริหารงานทั่วไป ๖) จึงประกาศรับสมัครสอบคัดเลือกพนักงานส่วนตำบล   ดังนี้


ข้อ  ๑.   
ตำแหน่งที่จะดำเนินการสอบคัดเลือก


                ๑.๑  ตำแหน่ง   รองปลัดองค์การบริหารส่วนตำบล ( นักบริหารงานองค์การบริหารส่วนตำบล ๖ )   จำนวน   ๑  อัตรา


                ๑.๒  ตำแหน่ง   หัวหน้าสำนักงานปลัดองค์การบริหารส่วนตำบล ( นักบริหารงานทั่วไป ๖ )          จำนวน    ๑  อัตรา
/ข้อ  ๒.   รายละเอียด…
ข้อ  ๒.   รายละเอียดตำแหน่ง

ตำแหน่ง   รองปลัดองค์การบริหารส่วนตำบล(นักบริหารงาน อบต. ๖) มีหน้าที่ความรับผิดชอบของตำแหน่ง      ลักษณะงานที่ปฏิบัติ      คุณสมบัติของผู้สมัครและความรู้ความสามารถที่ต้องการ(ผนวก  ก.)

ของหัวหน้าสำนักงานปลัดองค์การบริหารส่วนตำบล(นักบริหารงานทั่วไป ๖)มีหน้าที่ความรับผิดชอบของตำแหน่ง   ลักษณะงานที่ปฏิบัติ   คุณสมบัติของผู้สมัครและความรู้ความสามารถที่ต้องการ                        ( ผนวก  ข. )
ข้อ  ๓.   คุณสมบัติของผู้มีสิทธิสมัครสอบ



ผู้สมัครสอบคัดเลือก   จะต้องเป็นพนักงานส่วนตำบลและเป็นผู้มีคุณสมบัติครบถ้วนตามคุณสมบัติเฉพาะสำหรับตำแหน่งในวันสมัครสอบคัดเลือก ในตำแหน่ง



๓.๑  รองปลัดองค์การบริหารส่วนตำบล( นักบริหารงาน อบต.  ๖)      


๓.๑.๑  ได้รับปริญญาตรีหรือเทียบได้ไม่ต่ำกว่านี้ทางรัฐศาสตร์  การปกครอง  รัฐประศาสนศาสตร์  การบริหารรัฐกิจ  กฎหมาย  หรือทางอื่นที่  ก.อบต. กำหนดว่าใช้เป็นคุณสมบัติเฉพาะสำหรับตำแหน่งนี้ได้  และ
๓.๑.๒ ได้ดำรงตำแหน่งในระดับ  ๖ หรือที่ ก.อบต.เทียบเท่า โดยจะต้อง
ปฏิบัติงานที่เกี่ยวข้องกับงานท้องถิ่นหรืองานอื่นที่เกี่ยวข้องมาแล้วไม่น้อยกว่า  ๑  ปี  หรือเคยดำรงตำแหน่งปลัดองค์การบริหารส่วนตำบลระดับ  ๖  (เจ้าหน้าที่บริหารงานทั่วไป  ๖)  หรือรองปลัดองค์การบริหารส่วนตำบล  ระดับ ๖  (เจ้าหน้าที่บริหารงานทั่วไป  ๖)








๓.๒  หัวหน้าสำนักงานปลัดองค์การบริหารส่วนตำบล( นักบริหารงานทั่วไป ๖)                      
๓.๒.๑   ได้รับปริญญาตรีหรือเทียบได้ไม่ต่ำกว่านี้ทุกสาขา  ที่  ก.อบต.  ก.พ. 
หรือ  ก.ค. รับรองและ




๓.๒.๒ ได้ดำรงตำแหน่งในระดับ  ๖  หรือที่  ก.อบต.  เทียบเท่า  โดยปฏิบัติงานด้านบริหารงานทั่วไป   หรืองานเลขานุการ  หรืองานอื่นที่เกี่ยวข้องมาแล้วไม่น้อยกว่า   ๑   ปี
ข้อ  ๔.   การสมัครสอบคัดเลือกและสถานที่รับสมัครสอบคัดเลือก

ให้ผู้มีสิทธิสมัครเข้ารับการสอบคัดเลือกยื่นใบสมัครด้วยตนเอง และหนังสือรับรองจากนายกองค์การบริหารส่วนตำบลที่ตนสังกัดอยู่  ซึ่งได้อนุญาตให้มาสมัครเข้ารับการสอบคัดเลือก พร้อมเอกสารต่างๆ ที่ต้องใช้ในการสมัครตามที่คณะกรรมการสอบคัดเลือก ฯ  กำหนดด้วยตนเองได้ที่ สำนักงานปลัดองค์การบริหารส่วนตำบลเทพราช  อำเภอสิชล  จังหวัดนครศรีธรรมราช  ตั้งแต่วันที่  ๒  พฤศจิกายน  ๒๕๕๓  ถึงวันที่  ๑๘ พฤศจิกายน  ๒๕๕๓  ระหว่างเวลา  ๐๘.๓๐ – ๑๖.๓๐  น. (เว้นวันหยุดราชการ)  และสามารถสอบถามรายละเอียดได้ที่โทรศัพท์หมายเลข  ๐๗๕ ๗๕๓๑๑๐-๑ ต่อ ๑๒   ในวันและเวลาราชการโดยผู้สมัครเข้ารับการ
/สอบคัดเลือก...
สอบคัดเลือกต้องตรวจสอบและรับรองคุณสมบัติของตนเองว่าถูกต้องครบถ้วน  ตามคุณสมบัติเฉพาะสำหรับตำแหน่งที่รับสมัครนั้น หากภายหลังปรากฏว่าผู้สมัครรายใดมีคุณสมบัติดังกล่าวไม่ครบถ้วน  คณะกรรมการสอบคัดเลือกฯ จะถือว่าเป็นผู้ขาดคุณสมบัติในการสมัครสอบคัดเลือก  และไม่มีสิทธิได้รับการแต่งตั้งให้ดำรงตำแหน่งใดๆ


ข้อ  ๕.   เอกสารและหลักฐานในการสมัครสอบคัดเลือก



๕.๑   ใบสมัครตามแบบที่คณะกรรมการ ฯ  กำหนด



๕.๒  สำเนาบัตรประวัติพนักงานส่วนตำบล  ที่รับรองสำเนาโดยหน่วยงานการเจ้าหน้าที่   จำนวน    ๑  ชุด




๕.๓   สำเนาหลักฐานแสดงคุณวุฒิทางการศึกษาที่ตรงตามมาตรฐานกำหนดตำแหน่ง   จำนวน   ๑    ชุด



๕.๔   รูปถ่ายเครื่องแบบข้าราชการ  หน้าตรงไม่สวมหมวกและไม่ใส่แว่นตาดำ                      ขนาด   ๑  นิ้ว   จำนวน   ๓   รูป   ( ถ่ายไว้ไม่เกิน   ๖   เดือน  )  โดยเขียนชื่อ – ชื่อสกุล  หลังรูปถ่ายด้วยตนเอง



๕.๕   หลักฐานเกี่ยวกับประวัติบุคคลและประวัติการรับราชการ   ( เอกสารหมายเลข      ๒   แนบท้ายประกาศ )   จำนวน    ๑   ชุด



๕.๖   หนังสือยินยอมจากนายองค์การบริหารส่วนตำบลต้นสังกัด  อนุญาตให้มาสมัครเข้ารับการสอบคัดเลือก



๕.๗   ใบรับรองแพทย์  ซึ่งออกให้ไม่เกิน   ๑   เดือน



๕.๘   หลักฐานอื่น ๆ   เช่น  ใบสำคัญการสมรส   การเปลี่ยนชื่อ – ชื่อสกุล  ( ถ้ามี )



ทั้งนี้   หากผู้สมัครรายใดยื่นเอกสารที่คณะกรรมการสอบคัดเลือก ฯ  กำหนด                        ไม่ครบถ้วนในวันสมัคร   คณะกรรมการสอบคัดเลือก ฯ  จะถือว่าผู้นั้นไม่มีสิทธิรับการสอบคัดเลือก ฯ ในครั้งนี้


ข้อ  ๖.   ค่าธรรมเนียมการสมัครเข้ารับการสอบคัดเลือก



ผู้สมัครสอบคัดเลือกจะต้องชำระค่าธรรมเนียมในวันสมัครสอบคัดเลือก                                  คนละ  ๒๐๐   บาท (สองร้อยบาทถ้วน)


ข้อ  ๗.   หลักสูตรและวิธีการสอบคัดเลือก



ดำเนินการสอบดังนี้



ภาค  ก.  ความรู้ความสามารถทั่วไป  ( คะแนนเต็ม  ๑๐๐   คะแนน )
· ตำแหน่ง  รองปลัดองค์การบริหารส่วนตำบล (นักบริหารงานองค์การบริหาร
ส่วนตำบล ๖) ให้ทดสอบภาคความรู้ความสามารถที่ต้องการตามแนวที่ระบุไว้ในมาตรฐานกำหนดตำแหน่ง   โดยวิธีสอบข้อเขียน ( รายละเอียด ผนวก  ค. )     
/-  ตำแหน่ง...
· ตำแหน่ง  หัวหน้าสำนักงานปลัดองค์การบริหารส่วนตำบล(นักบริหารงานทั่วไป ๖) 
ให้ทดสอบภาคความรู้ความสามารถที่ต้องการตามแนวที่ระบุไว้ในมาตรฐานกำหนดตำแหน่ง   โดยวิธีสอบข้อเขียน ( รายละเอียด ผนวก  ง. ) แนบท้ายประกาศ



ภาค  ข.   ความรู้ความสามารถที่ใช้เฉพาะตำแหน่ง  ( คะแนนเต็ม  ๑๐๐   คะแนน )
· ตำแหน่ง  รองปลัดองค์การบริหารส่วนตำบล(นักบริหารงานองค์การบริหาร
ส่วนตำบล ๖ ) ให้ทดสอบความรู้ความเข้าใจหรือความคิดเห็นเกี่ยวกับงานในตำแหน่งนั้นโดยเฉพาะ โดยวิธีสอบข้อเขียน      หรือให้ทดลองปฏิบัติงานหรือวิธีอื่นใดวิธีหนึ่งหรือหลายวิธีก็ได้ตามความเหมาะสม(รายละเอียดผนวก  ค.) แนบท้ายประกาศ
· ตำแหน่ง หัวหน้าสำนักงานปลัดองค์การบริหารส่วนตำบล (นักบริหารงานทั่วไป ๖) 

ให้ทดสอบความรู้ความเข้าใจหรือความคิดเห็นเกี่ยวกับงานในตำแหน่งนั้นโดยเฉพาะ โดยวิธีสอบข้อเขียน      หรือให้ทดลองปฏิบัติงานหรือวิธีอื่นใดวิธีหนึ่งหรือหลายวิธีก็ได้ตามความเหมาะสม( รายละเอียด ผนวก  ง. ) แนบท้ายประกาศ

 ภาค  ค.   ความเหมาะสมกับตำแหน่ง   ( คะแนนเต็ม  ๑๐๐  คะแนน )
· ตำแหน่ง  รองปลัดองค์การบริหารส่วนตำบล ( นักบริหารงานองค์การบริหาร
ส่วนตำบล ๖ ) ให้ทดสอบความเหมาะสมกับตำแหน่ง   โดยพิจารณาจากความรู้  แนวความคิดและความคิดเห็น  ด้วยวิธีการสัมภาษณ์(รายละเอียด ผนวก  ค. ) แนบท้ายประกาศ    
· ตำแหน่ง หัวหน้าสำนักงานปลัดองค์การบริหารส่วนตำบล (นักบริหารงานทั่วไป ๖) 
ให้ทดสอบความเหมาะสมกับตำแหน่ง   โดยพิจารณาจากความรู้  แนวความคิดและความคิดเห็น  ด้วยวิธีการสัมภาษณ์ ( รายละเอียด ผนวก  ง. ) แนบท้ายประกาศ
ข้อ  ๘.   การประกาศรายชื่อผู้มีสิทธิสอบคัดเลือก



องค์การบริหารส่วนตำบลเทพราช   จะประกาศรายชื่อผู้มีสิทธิเข้าสอบภาคความรู้ความสามารถทั่วไป  ( ภาค  ก. ) ภาคความรู้ความสามารถเฉพาะตำแหน่ง  ( ภาค  ข. )  และความเหมาะสมกับตำแหน่ง  ( ภาค  ค. )  ในวันพฤหัสบดี ที่   ๒๕  พฤศจิกายน  ๒๕๕๓   ณ  สำนักงานเลขานุการ   ก.อบต. จังหวัดนครศรีธรรมราช ( สำนักงานส่งเสริมการปกครองท้องถิ่นจังหวัดนครศรีธรรมราช ) และหน้าที่ทำการองค์การบริหารส่วนตำบลเทพราช   อำเภอสิชล  จังหวัดนครศรีธรรมราช  และทางเว็บไซด์  www.theppharat.go.th  
ข้อ  ๙.   การกำหนดวัน   เวลา   และสถานที่สอบคัดเลือก



๙.๑   กำหนดสอบข้อเขียน  ภาคความรู้ความสามารถทั่วไป ( ภาค  ก. )  และภาคความรู้ความสามารถที่ใช้เฉพาะตำแหน่ง  ( ภาค  ข. )  ในวันเสาร์  ที่  ๑๑ ธันวาคม  ๒๕๕๓  เวลา ๐๘.๓๐  น.  เป็นต้นไป   ณ   ห้องประชุมสำนักงานส่งเสริมการปกครองท้องถิ่น   อำเภอเมืองนครศรีธรรมราช  อำเภอเมืองนครศรีธรรมราช   จังหวัดนครศรีธรรมราช
/๙.๒  กำหนดสอบ...



๙.๒  กำหนดสอบสัมภาษณ์ ภาคความเหมาะสมกับตำแหน่ง( ภาค  ค.) ในวันเสาร์                       ที่  ๑๑  ธันวาคม  ๒๕๕๓  เวลา   ๑๓.๐๐  น.  เป็นต้นไป   ณ   ห้องประชุมสำนักงานส่งเสริมการปกครองท้องถิ่น                 อำเภอเมืองนครศรีธรรมราช     อำเภอเมืองนครศรีธรรมราช   จังหวัดนครศรีธรรมราช
ข้อ  ๑๐.   การแต่งกาย



ผู้มีสิทธิเข้ารับการสอบคัดเลือกจะต้องแต่งเครื่องแบบกากีคอพับแขนยาว   ในวันสอบข้อเขียนและสอบสัมภาษณ์  และให้นำบัตรประจำตัวเจ้าหน้าที่ของรัฐไปแสดงในวันสอบคัดเลือกด้วย
ข้อ  ๑๑.   ในกรณีมีการทุจริต



ในกรณีที่พบว่ามีการทุจริต   หรือส่อไปในทางทุจริตอันทำให้เกิดความไม่เป็นธรรม               ในการสอบคัดเลือก  ให้คณะกรรมการสอบคัดเลือก ฯ  รายงานให้องค์การบริหารส่วนตำบลทราบเพื่อพิจารณาว่าสมควรยกเลิกการสอบคัดเลือกครั้งนี้ทั้งหมด   หรือจะพิจารณายกเลิกการสอบที่เกิดการทุจริตหรือส่อไปในทางทุจริตตามแต่จะเห็นสมควร   ถ้าหากองค์การบริหารส่วนตำบลให้ยกเลิกการสอบคัดเลือกเฉพาะภาคใดแล้ว                         ก็ให้ดำเนินการสอบคัดเลือกเฉพาะภาคนั้นใหม่   สำหรับผู้ที่มีส่วนเกี่ยวข้องกับการทุจริตหรือส่อไปในทางทุจริตไม่มีสิทธิเข้าสอบอีกต่อไป
ข้อ  ๑๒.   เกณฑ์การตัดสินและการขึ้นบัญชีผู้ผ่านการสอบคัดเลือก



การตัดสินว่าผู้ใดเป็นผู้สอบคัดเลือกได้ให้ถือเกณฑ์ว่าต้องเป็นผู้สอบได้คะแนน                         ในแต่ละภาคที่สอบตามหลักสูตรไม่ต่ำกว่าร้อยละหกสิบ


ข้อ  ๑๓.   การประกาศรายชื่อผู้ผ่านการสอบคัดเลือก



องค์การบริหารส่วนตำบลเทพราช   จะประกาศรายชื่อผู้สอบคัดเลือกได้  ในวันอังคารที่   ๑๔   ธันวาคม  ๒๕๕๓    ณ  สำนักงานเลขานุการ   ก.อบต. จังหวัดนครศรีธรรมราช (สำนักงานส่งเสริมการปกครองท้องถิ่นจังหวัดนครศรีธรรมราช ) และหน้าที่ทำการองค์การบริหารส่วนตำบลเทพราช   อำเภอสิชล  จังหวัดนครศรีธรรมราช  และทางเว็บไซด์   www.theppharat.go.th  


ข้อ  ๑๔.   การขึ้นบัญชีผู้สอบคัดเลือกได้



๑๔.๑   การขึ้นบัญชีผู้สอบคัดเลือกได้   ให้เรียงลำดับจากผู้สอบได้คะแนนรวมสูง                    ลงมาตามลำดับ   ในกรณีที่ผู้สอบได้คะแนนรวมเท่ากัน   ให้ผู้สอบได้คะแนนภาคความเหมาะสมกับตำแหน่งมากกว่าเป็นผู้อยู่ในลำดับที่สูงกว่า   ถ้าได้คะแนนภาคความเหมาะสมกับตำแหน่งเท่ากันให้ผู้ได้คะแนน                   ภาคความรู้ความสามารถที่ใช้เฉพาะตำแหน่งมากกว่าเป็นผู้ที่อยู่ในลำดับที่สูงกว่า   ถ้าได้คะแนนความรู้ความสามารถที่ใช้เฉพาะตำแหน่งเท่ากันให้ผู้ได้รับเลขประจำตัวสอบก่อนเป็นผู้อยู่ในลำดับที่สูงกว่า
/๑๔.๒ บัญชีผู้สอบ...
๑๔.๒ บัญชีผู้สอบคัดเลือกครั้งนี้ให้ใช้ได้ไม่เกิน   ๖๐  วัน  นับแต่วันขึ้นบัญชี



๑๔.๓    บัญชีการสอบคัดเลือกพนักงานส่วนตำบลตำแหน่งผู้บริหารให้ใช้ได้เฉพาะองค์การบริหารส่วนตำบลที่ได้ดำเนินการสอบคัดเลือก   องค์การบริหารส่วนตำบลอื่นไม่สามารถขอใช้บัญชีได้
ข้อ   ๑๕.   การแต่งตั้งผู้สอบคัดเลือกได้



๑๕.๑   เมื่อประกาศผลการสอบคัดเลือกแล้ว   องค์การบริหารส่วนตำบลเทพราช              จะแต่งตั้งผู้ผ่านการสอบคัดเลือกตามลำดับที่ได้ขึ้นบัญชีไว้  โดยผู้ที่อยู่ในลำดับต้นจะได้รับการแต่งตั้งก่อนผู้ที่อยู่ในลำดับต่อไป   ทั้งนี้ต้องได้รับความเห็นชอบจากคณะกรรมการพนักงานส่วนตำบลจังหวัดนครศรีธรรมราช  



๑๕.๒   ในกรณีผู้ผ่านการสอบคัดเลือกมากกว่าจำนวนตำแหน่งที่ว่างและภายหลังมีตำแหน่งว่างเพิ่มขึ้นอีก   องค์การบริหารส่วนตำบลเทพราช   อาจพิจารณาผู้ที่ผ่านการสอบคัดเลือกที่เหลืออยู่ดำรงตำแหน่งได้หรืออาจจะดำเนินการสอบคัดเลือกใหม่ก็ได้    ทั้งนี้ขึ้นอยู่กับดุลพินิจขององค์การบริหารส่วนตำบลเทพราช   ผู้ที่สนใจสามารถสอบถามรายละเอียดเพิ่มเติมได้   ณ ที่ทำการองค์การบริหารส่วนตำบลเทพราช  อำเภอสิชล   จังหวัดนครศรีธรรมราช   ๘๐๓๔๐  โทรศัพท์  ๐-๗๕๗๕-๓๑๑๐-๑ ต่อ ๑๒   ในวันและเวลาราชการ
ข้อ  ๑๖.   หากมีข้อสงสัยหรือโต้แย้งในประกาศฉบับนี้ให้ถือผลการวินิจฉัยของคณะกรรมการสอบคัดเลือก ฯ  เป็นที่สุด



ประกาศ   ณ  วันที่     ๑๘
ตุลาคม  พ.ศ.  ๒๕๕๓







ทวีโชค  สมเก่า





          ( นายทวีโชค  สมเก่า )





         นายกองค์การบริหารส่วนตำบลเทพราช






